b'\n_START_ARTICLE_\nAvgust Andrej Bucik\n_START_SECTION_\n\xc5\xbdivljenje in delo\n_START_PARAGRAPH_\nNjegov rod izvira iz Av\xc4\x8d. Po kon\xc4\x8dani ljudski \xc5\xa1oli se je 1899 vpisal na realko v Gorici, kamor se je dru\xc5\xbeina preselila po o\xc4\x8detovi smrti. Na Dunaju se je 1913 najprej vpisal na gradbeni oddelek tehni\xc5\xa1ke visoke \xc5\xa1ole ter kasneje vstopil v zasebno \xc5\xa1olo in nato v umetni\xc5\xa1ko akademijo, ki pa je ni kon\xc4\x8dal. Kmalu po izbruhu 1. svetovne vojne je bil vpoklican kot rezervni \xc4\x8dastnik in moral na rusko fronto, kjer pa je bil zajet in poslan v ujetni\xc5\xa1tvo. Leta 1919 se je z ladjo preko Singapurja vrnil v Trst._NEWLINE_V \xc5\xa1olskem letu 1919/1920 je pou\xc4\x8deval risanje na realki v Idriji, 1921-1922 \xc5\xbeivel ve\xc4\x8dinoma na Dunaju, do 1934 popotoval po ve\xc4\x8djih mestih Evrope in Afrike. Od 1934 je \xc5\xbeivel v Ljubljani in Mariboru. Udele\xc5\xbeil se je razstave leta 1909 v Jakopi\xc4\x8devem paviljonu, priredil leta 1923 v Ljubljani s kiparjem Dolinarjem lastno razstavo. Ustvarjal je zlasti \xc5\xbeenske portrete v pastelu in olju.'